#### P R O I E C T D E H O T Ă R Â R E

**Privind aprobarea regulamentului de stabilire a criteriilor de identificare a clădirilor și terenurilor neîngrjite situate în intravilanul Municipiului Dej**

 Având în vedere referatul Serviciului de Urbanism nr. 19789/06.09.2017, prin care se propune spre aprobare Consiliului Local Regulamentul de stabilire a criteriilor de identificare a clădirilor și terenurilor neîngrijite situate în intravilanul Municipiului Dej, în vederea aplicării prevederilor art. 489 alin (5)-(8) din legea 227/2015 privind Codul fiscal și pct. 168 din HG nr. 1/2016 pentru aprobarea Normelor metodologice de aplicare a legii 227/2015 privind Codul Fiscal și a formularelor tipizate pentru aplicarea acestuia,

Potrivit art. 489 alin. (5)-(8) din Legea 227/2015 privind Codul Fiscal și pct. 168 din HG nr. 1/2016 pentru aprobarea Normelor metodologice de aplicare a legii 227/2015 privind Codul Fiscal,

În temeiul prevederilor art.36 alin.2 lit. c și art.45 alin.6 din Legea nr. 215 /2001- privind administraţia publică locală, republicată, propune spre aprobare Consiliului Local următorul proiect de hotărâre:

**Art.1.** Se aprobă Regulamentul de stabilire a criteriilor de identificare a clădirilor și terenurilor neîngrijite situate în intravilanul Municipiului Dej, în vederea aplicării art. 489 alin. (5)-(8) din Legea 227/2015 privind Codul Fiscal și pct. 168 din HG nr. 1/2016 pentru aprobarea Normelor metodologice de aplicare a legii 227/2015 privind Codul Fiscal, și a formularelor tipizate pentru aplicarea acestuia, cu majorarea impozitului, astfel:

* Cu 500% pentru clădirile aflate într-o stare tehnică necorespunzătoare și un punctaj stabilit conform criteriilor de încadrare în regulament, mai mare de 25%.
* Cu 500% pentru terenurile neîngrijite și/sau cu deșeuri

**Art.2.** Cu ducerea la îndeplinire a prevederilor prezentei hotărâri se încredinţează Serviciului Urbanism și Amenajarea Teritoriului, Serviciului Tehnic, Compatimentului Protecția Mediului și Compartimentului Juridic.

 **Iniţiator**

 **PRIMAR SECRETAR**

 **Ing. Morar Costan jr. Pop Cristina**